Hakone Açıq Hava Muzeyi

Hakone Açıq Hava Muzeyi (箱根 彫刻の森美術館) — Yaponiyada açıq səma altında muzey. Muzey 1969-cu ildə Hakone şəhərində möhtəşəm Fuci dağının ətəyində açılmışdır və sakit, gözəl və təbii mühitdə heykəllərin dünya səviyyəli nümayişinə həsr olunub. Muzeyin fonunda möhtəşəm dağlar və Aşinoko gölü var.

Hakone Açıq Hava Muzeyi haqlı olaraq Yaponiyanın ən yaxşı muzeylərindən biri hesab olunur. Muzeyin parkı ailələr üçün sənətdən və təmiz havadan zövq alması üçün əla yerdir.

Ən təsir edici heykəllərdən biri Fransua-Ksavye və Klod Lalannın su ilə dolu hövzənin üzərinə qoyulmuş böyük bir qadın başının təsviri olan La Pleureuse — Ağlayan qadın əsəridir.

 Kolleksiyaları 
Burada yapon və xarici rəssamların yaratdığı heykəllər və interaktiv sənət əsərləri kolleksiyası nümayiş etdirilir. Açıq havada qalereya kimi təşkil edilmiş geniş park ziyarətçilərin gəzintiləri üçün açıqdır.

Muzeydə 1000-dən çox əsər, o cümlədən Henri Mur, Pablo Pikasso, Taro Okamoto, Yasuo Mizui, Çuryo Sato, Susumu Şingu, Konstantin Brankusi, Barbara Hepvort, Rokuzan Oqivara, Kotaro Takamura və başqalarının əsərləri nümayiş edilir. Pikassonun əsərlərinə həsr olunmuş bütöv bir qapalı qalereya var.

Burada XIX—XX-ci əsrlərə aid 120-dən çox sənət əsəri açıq havada nümayiş etdirilir.

Muzeydə və parkında dünyanın hər yerindən məşhur rəssamların əsərləri sərgilənir, məsələn:

 Hans Aeşbaher
 Antuan Burdel
 Aleksandr Kalder
 Antoni Klave
 Robert Erskine
 Perikl Fazzini
 Naum Qabo
 Bukichi Inoue
 Filip Kinq
 François-Xavier Lalanne
 Qabriel Loire
 Jan Meyer
 Joan Miro
 Henri Mur
 Kyoji Naqatani
 Marta Pan
 Pablo Pikasso
 Antoine Poncet
 Ogüst Roden
 Niki de Sent Falle
 Pierre Soulages
 Yasuo Mizui

 Görünüşü 
Dünyanın bir sənət muzeyi üçün bəlkə də ən gözəl məkanlardan biri olunan Hakone Açıq Hava Muzeyi müasir incəsənətə görünməmiş bir baxış təqdim edir.

Hakone Açıq Hava Muzeyinin ümumi sahəsi 70.000 m2-dən çoxdur. Burada qismən örtülü binalarda var.

Muzeyin parkı yaşıl qazonlarla, yapon və xarici rəssamların abstrakt heykəlləri ilə bəzədilib.

Hakone Açıq Hava Muzeyində həmçinin müxtəlif rəssamların bir neçə sərgi salonu, bəzi installyasiyalara baxan mağazalar və kafelər fəaliyyət göstərir. Muzey mağazalarında orijinal muzey əşyaları, suvenirlər, rəssamların aksesuarları və sənət kitabları satılır.

1984-cü ildə Pikassonun 188 əsərdən ibarət kolleksiyası muzeyə əlavə edilib. Pikasso pavilyonunda hazırda rəssamın 300 əsərindən ibarət kolleksiyası saxlanılır. Henry Murun kolleksiyası 36 əsərdən ibarətdir və dünyanın ən böyük kolleksiyalarından biridir.

Qabriel Luarın "Simfonik Heykəl" əsəri xüsusi diqqəti cəlb edir. Vitrajdan hazırlanmış çoxmərtəbəli müşahidə qülləsi, spiral pilləkəni ziyarətçiləri zirvəyə aparır.

Muzeyin parkında ayaqlarara dincəlmək üşün isti sulu termal ayaq vannası fəaliyyət göstərir.

 Uşaq dünyası 
Muzey həmçinin uşaqlar üçün açıq havada interaktiv heykəllər təqdim edir. Uşaqların oynaya biləcəyi oyun meydançası, Ziq Zaq Dünyası da daxil olmaqla çoxsaylı məkanlar var. Uşaqlara uyğun sənət əsərləri də var ki, onlar üzərində, heykəllərin içərisində oynayaraq əylənə bilirlər.

Ən təsirli əsərlərdən biri Toşiko Horiuçinin "Şəbəkə meşələri" əsəridir. Metal komponentləri olmayan 589 taxta parçadan ibarət 528 kv.m-lik bir struktur. "Şəbəkə meşələri"-nin içərisində uşaqların oynaması və ya istirahət etməsi üçün cəngəllik idman zalı iplərindən ibarət böyük, rəngarəng şəbəkə var.

 İş vaxtı 
Muzey hər gün saat 9:00-dan 17:00-dək açıqdır.

 Qalereya 

 İstinadlar 

 Xarici keçidlər 


Kateqoriya:Açıq səma altında muzeylər
Kateqoriya:Kanaqava prefekturasındakı muzeylər
Kateqoriya:Hakone tikililəri
Kateqoriya:Yaponiyadakı incəsənət muzeyləri